Metall qirqish stanoklarning tasnifi

|
Metall qirqish stanoklarning tasnifi
|
bet | 2/4 | Sana | 05.12.2023 | Hajmi | 31,46 Kb. | | #112017 |
Bog'liq METALL QIRQUVCHI DASTGOHLARNING YO‘NALTIRUVCHI ELEMENTLARI.
Metall qirqish dastgohlar bir necha belgilar bo'yicha tasniflanadi:
Texnologik belgi (vazifasi)- ishlanayotgan yuzalarning xarakteri, ishlov berish sxemasi va shu kabi xususiyatlari bo'yicha stanoklar ЭНИMC (Moskva) institutining taklifiga binoan o'nlik sistemasiga asosan 10 ta guruhga va har guruh 10 ta tipga bo'lingan. Stanoklar guruhlarga ishlov berish texnologik usulining umumiyligi bo'yicha birlashtirilgan: tokarlik, parmalash, abraziv yordamida ishlov berish, elektr fizikaviy va
elektr kimyoviy ishlov berish, tish va rezbalarga ishlov berish, frezalash, randalash, o'yish va sidirish, kesib ajratish va har xil stanoklar guruhlari.
Stanoklarning barcha guruhlari va tiplari stanoklarning klassifikatori deb ataluvchi jadvalda keltiriladi.
UniversalIik va ixtisoslashtirilganlik darajasi bo'yicha stanoklar quyidagicha bo'linadi:
Universal stanoklar ko'p nomdagi zagotovkalar ustida har xil ishlar bajariladi. Tokarlik-vintqirqar, tashqi doiraviy jilvirlash stanoklari universal stanoklar hisoblanadi.
O’lchamlari va shakllari juda keng oraliq (diapazon)da bo'lgan detallarni tayyorlash uchun mo'ljallangan stanoklar keng universal stanoklar deb ataladi. 16K20 modelli tokarlik va 6T80Ш modelli frezalash stanoklari ana shunday stanoklar jumlasidandir.
Ixtisoslashtirilgan stanoklar bir xil nomdagi yoki o'xshash shaklli, ammo har xil o'lchamli detallar (masalan, zinasimon vallar,tirsakli vallar, podshipniklarning halqalari, muftalar)ga ishlov berish uchun mo'ljallangan. Bunday stanoklardan odatda seriyali ishlab chiqarishda foydalaniladi.
Maxsus stanoklar bir nomdagi (yoki bir xil o'lchamli har xil nomidagi) zagotovkalar ustida qandaydir ishlarni bajarish uchun mo’ljallangan. Masalan, gaz turbinalarining parraklariga ishlov beruvchi maxsus stanoklar yaratilgan. Bunday stanoklar asosan keng ko'lamli, ba’zan yirik seriyali ishlab chiqarishda qo'llaniladi.
Avtomatlashtirish darajasi bo'yicha stanoklar quyidagi turlarga bo’linadi:
Ishchi (tokar, frezalovchi,...) tomonidan qo'lda boshqariladigan stanoklar.
Yarim avtomat stanoklar. Masalan, 5Б63 modelli rezba frezalash yarim avtomati yirik seriyali va keng ko'lamli ishlab chiqarishda foydalaniladi.
Avtomat stanoklar. Masalan, 1A240-6 modelli olti shpindelli tokarlik avtomati kalibrlangan diametri 40 mm gacha bo'lgan po'lat va jez chiviqdan yo'nish, parmalash, razvyortkalash, rezba ochish, kesib tushirish va boshqa operatsiyalarni bajarib turli detallarni keng qo`llamli ishlab chiqarish sharoitida tayyorlab beradi.
Avtomat-stanoklarda zagotovka ishlov berish texnologik jarayonini bajarish uchun zarur bo'lgan barcha asosiy va yordamchi harakatlar mexanizatsiyalashgan bo'ladi.
Yarim avtomat-stanoklarda detalni ishlab chiqarish texnologik sikli to'la mexanizatsiyalashtirilmagan, ya'ni tayyor detalni bo'shatish va zagotovkani o'rnatish hamda stanokni ishga tushirish operator yordamida bajariladi. Zagotovkaning ishlov o'tadigan yuzalarini ishlash davriy takrorlanuvchi sikl bo'yicha avtomatik tarzda amalga oshiriladi.
Avtomat va yarim avtomatlarda siklni boshqarish taqsimlovchi vallar yordamida bajariladiki, valga o'rnatilgan disksimon yoki barabanli kulachoklar mexanizmlarning ishini boshqaradi.
Dastur bo'yicha boshqariladigan stanoklar. Bunday stanoklarda avtomatlashtirish darajasi yanada yuqori bo'lib, kesuvchi asbob va zagotovkalarni almashtirish, kesish rejimini o'zgartirish, detal yuzalarining o'lchamlarini o'lchash kabi operatsiyalar ham avtomatlashtirilgan bo'ladi.
Ishlov berish markazlari. ИР-300, ИР-320, ИР-500 ПМФИ tipidagi
markazlar zagotovkaga to'la sikl bo'yicha ishlov bera oladi, kesuvchi asboblarni zagotovkaga moslab tanlash, o'rnatish, bo'shatish va joyiga olib borib qo'yish, kesish rejimini tayinlash va amalga oshirish va boshqa operatsiyalar to'la avtomatlashtirilgan.
Ishlov berishning aniqligi bo'yicha quyidagilarga bo'linadi (1.1-jadval):
1.1-jadval
№
|
Modellari
|
Aniqlik darajalari
|
Farqlanishi
|
1
|
16K20
|
Normal aniqlik beruvchi...H
|
1
|
2
|
1I61P
|
Oshirilgan aniqlik beruvchi... П
|
0,6
|
3
|
3K227B
|
В (Yuqori aniqlik beruvchi)
|
0,4
|
4
|
|
А (O'ta yuqori aniqlik
|
0,25
|
5
|
|
С (O'ta aniqlik beruvchi)
|
0,16
|
Normal aniqlikka ega bo'lgan stanoklarda ishlov berishning aniqliligi 7...8- kvalitetlar (ГОСТ 8-82E)ni tashkil etishi mumkin.
Eng aniq stanoklar (C) yakka buyurtma bo'yicha tayyorlanib, ularda normal aniqlikka ega bo'lgan stanoklar (H) ga nisbatan o'lchamlarning farqlanishi 0,16 ni tashkil etadi. Bu stanoklar eng yuqori aniqlik zarur bo'lgandagina (bo'lish g’ildiraklari va disklari, etalon g’ildiraklar, o'lchash vintlari va shunga o'xshash detallarni ishlab chiqarishda) qo'llaniladi.
Bosh ishchi organlarining soni bo'yicha: bir shpindelli va ko'p shpindelli, bir supportli va ko'p supportli stanoklar bo'ladi.
Konstruktiv belgilari bo'yicha vertikal, gorizontal va qiya stanoklar uchraydi.
Massasi va gabaritlari bo'yicha: yengil (1 t gacha), o'rta (1-10 t), yirik (10- 30 t), og’ir (30-100 t), juda og’ir, (>100 t).
|
| |